สหภาพกสท.-ทีโอที ร้องวุฒิ ค้าน ม.78วรรค3
สหภาพ กสท.-ทีโอที ร้องวุฒิสภา ค้านร่าง มาตรา 78 วรรค3 พ.ร.บ.จัดสรรคลื่นความถี่ฯ &#8203;
29 มี.ค. 2553

สหภาพ กสท.-ทีโอที ร้องวุฒิสภา ค้านร่าง มาตรา 78 วรรค3 พ.ร.บ.จัดสรรคลื่นความถี่ฯ ​
นายพงศ์ฐิติ พงศ์ศิลามณี ประธานสหภาพแรงงานรัฐวิสาหกิจ บริษัท ทีโอที​และ นายสุขุม ชื่นมะนา ประธานสหภาพแรงงานรัฐวิสาหกิจ บริษัท กสท.โทรคมนาคม ​ เข้ายื่นหนังสือต่อนายประสพสุข บุญเดช ประธานวุฒิสภา และนายสมชาย แสวงการ สว.สรรหา ในฐานะประธานคณะกรรมาธิการสิทธิมนุษยชน สิทธิเสรีภาพ และการคุ้มครองผู้บริโภค  วุฒิสภา เพื่อ​คัดค้านร่าง พ.ร.บ.องค์กรจัดสรรคลื่นความถี่ พ.ศ....  ในมาตรา 78 วรรค 3 หลังจากที่สภาผู้แทนราษฎรได้มีมติเห็นชอบร่าง พ.ร.บ.ดังกล่าว เมื่อสัปดาห์ที่ผ่านมาและรอที่จะบรรจุเข้าสู่วาระการประชุมของวุฒิสภา
ทั้งนี้ ​สหภาพแรงงานทั้ง 2 แห่ง เห็นว่าบทบัญญัติในมาตรา 78 วรรค 3 มีเนื้อหาขัดต่อรัฐธรรมนูญ ตามที่ระบุว่า เมื่อพ้นกำหนดระยะเวลา 1  ปีให้รัฐวิสาหกิจนำรายได้จากผลประกอบการในส่วนที่ได้รับจากการให้อนุญาตสัมปทาน โดยให้หักค่าจ่ายตามที่กำหนด เหลือเท่าใด ให้ส่ง กสทช.เพื่อเป็นรายได้แผ่นดินนั้น ถือว่าเป็นการให้อำนาจ กสทช. ที่เกิดขอบเขต ไม่เป็นไปตามรัฐธรรมนูญ 2550 ที่ให้อำนาจ กสทช. ในการกำกับดูแลจัดสรรคลื่นความถี่เท่านั้น  นอจากนี้ มาตราดังกล่าวยังกระทบต่อสภาพคล่องทางการเงิน การลงทุน​สร้างความเสียหายให้กับทั้ง 2 หน่วยงาน  ดังนั้นจึงต้องการส่งเรื่องต่อไปยังศาลรัฐธรรมนูญเพื่อวินิจฉัยให้ตัดวรรค 3 ของมาตรา 78 ต่อไป
ด้านนายสมชาย กล่าวว่า จะนำเรื่องนี้เข้าสู่การพิจารณาของคณะกรรมาธิการฯ นอกจากนี้หากมีการตั้งคณะกรรมาธิการวิสามัญขึ้นมาศึกษา จะเชิญตัวแทนจากสหภาพทั้ง 2 สหภาพเข้ามาชี้แจงเพื่อให้ความคิดเห็นประกอบการพิจารณาด้วย